SNP จัดงานแถลงข่าวเทศกาลไหว้พระจันทร์
SNP จัดงานแถลงข่าวเทศกาลไหว้พระจันทร์ เปิดตัว "S&P Mooncake 2018" ภายใต้คอนเซ็ปต์ "สวยดั่งจันทร์ สมดั่งใจ" ณ ร้านอาหารเอส แอนด์ พี เฮดควอเตอร์ ถ.เพชรบุรีตัดใหม่
13 ก.ย. 2561

บริษัท เอส แอนด์ พี ซินดิเคท จำกัด (มหาชน) หรือ SNP จัดงานแถลงข่าวเทศกาลไหว้พระจันทร์เปิดตัว “S&amp;P Mooncake 2018″ ภายใต้คอนเซ็ปต์ “สวยดั่งจันทร์ สมดั่งใจ” นำเสนอขนมไหว้พระจันทร์ด้วยเปลือกสีสันสวยงามเพื่อนำไปไหว้ขอพรดีๆ จากพระจันทร์ ให้สมหวังดั่งใจ อีกทั้งยังนำไปมอบให้แก่กันเพื่อสื่อแทนความรัก ผ่านขนมไหว้พระจันทร์หลากหลายรสชาติ ด้วยความพิถีพิถันในการคัดสรรวัตถุดิบคุณภาพดีจากเอส แอนด์ พี พร้อมกันนี้ได้เปิดตัวขนมไหว้พระจันทร์เซตพรีเมี่ยม ลิมิเต็ด อิดิชั่น ซึ่งเป็นความร่วมมือระหว่าง เอส แอนด์ พี และ เอสซีจี แพคเกจจิ้ง ในการผลิตบรรจุภัณฑ์รักษ์โลก
โดยมีภัทรา ศิลาอ่อน ประธานกรรมการบริษัท ประเวศวุฒิ ไรวา ประธานกรรมการบริหาร เกษสุดา ไรวา ประธานเจ้าหน้าที่บริหาร วิทูร ศิลาอ่อน กรรมการผู้จัดการใหญ่สายปฏิบัติการและบุคคล และกำธร ศิลาอ่อน กรรมการผู้จัดการใหญ่สายการผลิตและการเงิน พร้อมไฮไลท์พิเศษ แนะนำการเพิ่มอรรถรสของขนมไหว้พระจันทร์ด้วยการทานคู่กับชา โดย มณีสุดา ศิลาอ่อน ผู้จัดการฝ่ายสื่อสารองค์กร และ เนม-ปราการ ไรวา นอกจากนี้ยังได้รับเกียรติจาก ธนวงษ์ อารีรัชชกุล กรรมการผู้จัดการใหญ่ บริษัท เอสซีจี แพคเกจจิ้ง จำกัด (มหาชน) ร่วมงาน ณ ร้านอาหารเอส แอนด์ พี เฮดควอเตอร์ ถ.เพชรบุรีตัดใหม่